
  REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3

U    I M E    R E P U B L I K E     H R V A T S K E

R J E Š E N J E
	
	Trgovački sud u Rijeci, po sucu pojedincu Danieli Korlević, odlučujući o zahtjevu predlagatelja Financijska Agencija Regionalni centar: Rijeka, F. Kurelca 8, za provedbu skraćenog stečajnog postupka nad dužnikom trgovačkim društvom KRAJANI trgovina i usluge društvo s ograničenom odgovornošću Krk, Nenadići bb, OIB 10917049327, dana 04. svibnja 2016. godine

r i j e š i o    j e

	Obustavlja se skraćeni stečajni postupak nad dužnikom KRAJANI trgovina i usluge društvo s ograničenom odgovornošću Krk, Nenadići bb, OIB 10917049327.

Obrazloženje

Financijska agencija, Regionalni centar Rijeka podnijela je ovome sudu 20. studenoga 2015. godine zahtjev za provedbu skraćenog stečajnog postupka nad dužnikom KRAJANI trgovina i usluge društvo s ograničenom odgovornošću Krk, Nenadići bb, OIB 10917049327 (dalje: dužnik) temeljem čl.429. Stečajnog zakona (NN 71/15, dalje: SZ-a). 
Temeljem odredbe čl.430. i 431. SZ-a, oglasom objavljenim na mrežnoj stranici e-Oglasne ploče suda pozvane su osobe ovlaštene za zastupanje dužnika po zakonu u roku od 15 dana od dana objave oglasa podnijeti sudu popis imovine i obveza na propisanom obrascu i pozvani vjerovnici dužnika u roku od 45 dana predložiti otvaranje stečajnog postupka i po pozivu suda predujmiti iznos potreban za namirenje troškova postupka. 
U zakonskom roku, dana 14. ožujka 2016. godine vjerovnik H-ABDUCO d.o.o. Zagreb, Slavonska avenija 6a podnio je ovome sudu prijedlog za otvaranje stečajnog postupka nad dužnikom. Uz prijedlog je predlagatelj dostavio Ugovor o ustupu tražbine koji je zaključen dana 22. svibnja 2014. godine između Hypo Alpe – Adria – Bank d.d. Zagreb, Slavonska avenija 6, kao cedenta, te podnositelja prijedloga H-Abduco d.o.o. Zagreb, Slavonska avenija 6a, kao cesionara ovjereno kod javnog bilježnika Mladena Matoša iz Zagreba, pod posl. brojem OV-6014/14. Predmetnim ugovorom su s Hypo Alpe – Adria – Bank d.d. kao cedenta prenesene tražbine na novog vjerovnika H-Abduco d.o.o. Zagreb. Vjerovnik ima novčanu tražbinu prema dužniku
· u iznosu od 210.810,77 eura u protuvrijednosti u kunama prema srednjem tečaju za euro HNB na dan plaćanja koja se temelji na Ugovoru o kreditu broj 301-114/2006 sa Sporazumom o osiguranju novčane tražbine solemniziran kod javnog bilježnika Marije Grozdanić Dekleva pod brojem OU-858/2006 i Aneksu broj 1 Ugovoru o kreditu broj 301-114/2006 
· u iznosu od 443.311,09 eura u protuvrijednosti u kunama prema srednjem tečaju za euro HNB na dan plaćanja i 541,45 kn koja se temelji na Ugovoru o kreditu broj 301-236/2006 sa Sporazumom o osiguranju novčane tražbine solemniziran kod javnog bilježnika Marije Grozdanić Dekleva pod brojem OU-1838/2006 i Aneksu broj 1 Ugovoru o kreditu broj 301-236/2006 
· u iznosu od 3.809.787,41 kn koja se temelji na Ugovoru o kreditu broj 301-51004248 sa Sporazumom o osiguranju novčane tražbine solemniziran kod javnog bilježnika Marije Grozdanić Dekleva pod brojem OU-6801/2009 i Aneksu broj 1 Ugovoru o kreditu broj 301-51004248 
·  u iznosu od 3600.937,91 kn koja se temelji na Ugovoru o kreditu broj 301-51013338 sa Sporazumom o osiguranju novčane tražbine solemniziran kod javnog bilježnika Miljenke Katunar Zrinski, Krk pod brojem OU-7746/2012 i Sporazumu o osiguranju novčane tražbine zasnivanjem založnog prava na nekretninama pod posl. brojem OU-7749/2012.
Priloženim ispravama vjerovnik H-Abduco d.o.o. Zagreb, Slavonska avenija 6a učinio je vjerojatnim postojanje svoje novčane tražbine prema dužniku, te dokaze iz kojih proizlazi da je dužnik vlasnik nekretnina upisanih u zemljišnim knjigama Općinskog suda u Rijeci, zemljišnoknjižni odjel Krk, zk.ul. 1538, k.o. Poljica, zk.ul. 1539, k.o. Poljica, na kojima novi vjerovnik ima uknjiženo pravo zaloga. 
Zaključkom od 15. travnja 2016. godine sud je pozvao vjerovnika uplatiti ukupan iznos od 11.000,00 kn za namirenje troškova stečajnog postupka, što je isti učinio 25. travnja 2016. godine.
Prema odredbi čl.433. SZ-a ako nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe čl.431. SZ-a sud će obustaviti skraćeni stečajni postupak i odgovarajućom primjenom općih odredaba stečajnog postupka donijeti rješenje o pokretanju prethodnog postupka, odnosno otvaranje stečajnog postupka. 
Slijedom navedenoga, valjalo je temeljem čl.433. SZ-a obustaviti skraćeni stečajni postupak budući nisu ispunjene pretpostavke za istodobno otvaranje i zaključenje stečajnog postupka nad dužnikom. 
Napominje se da će sud po pravomoćnosti ovoga rješenja odgovarajućom primjenom općih odredbi stečajnog postupka propisanih Stečajnim zakonom donijeti rješenje o pokretanju prethodnog postupka. 

U Rijeci, 04. svibnja 2016. godine
     Sudac
                                                                                                 Daniela Korlević

							
UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, u dva primjerka, u roku od osam dana od objave pismena na mrežnoj stranici e-Oglasne ploče sudova.
 


DNA:

- predlagatelju
- vjerovniku H-Abduco d.o.o. Zagreb, Slavonska avenija 6a
- e-Oglasna ploča 

Kalendar, 05.6.2016. godine 

U Rijeci, 04.5.2016. godine

sudac
Daniela Korlević


1

image1.png




